Ståle Brandsrud

Ståle Brandsrud, født 26. mars 1965 i Drammen, er en norsk fotballtrener og tidligere fotball- og bandyspiller. I fotball spilte han for Drafn (459 kamper, 536 mål), Vålerenga (6 kamper) og Strømsgodset (18 kamper, 5 mål).

Brandsrud er tidenes målscorer i norsk fotball med 536 mål på 459 kamper, det vil si et snitt på 1,25 scoringer pr fotballkamp på A-lagsnivå. 11 sesonger i serien i 2. og 3. divisjon ga et snitt på 38 seriescoringer per sesong. Flest mål på en sesong maktet han i 1991 da han lagde 73 mål.

I bandy spilte han senterhalf i 460 A-kamper for Drafn og to landskamper for Norge. Han fikk ett Norgesmesterskap (1991) og tre seriemesterskap (1986, 1989 og 1991).

Som fotballtrener har han hatt ansvaret for følgende klubber: Drafn, Birkebeineren, Strømsgodset (assistenttrener 2005) og trener i utviklingsavdelingen 2001,2015,2016,2017..., Konnerud, Jevnaker, Holmestrand, Ørn-Horten samt Mjøndalens juniorer og rekrutter. Fra juni til desember 2013 var han trener for FK Tønsberg.

I 2024 ble Brandsrud sportslig leder for breddeavdelingen i Stabæk.

 Referanser 

 Eksterne lenker 
 Spillerprofil Strømsgodset.

Kategori:Fotballspillere for Ski- og Ballklubben Drafn
Kategori:Fotballspillere for Vålerenga Fotball
Kategori:Fotballspillere for Strømsgodset TF
Kategori:Norske fotballtrenere
Kategori:Norske bandyspillere
Kategori:Personer fra Drammen kommune
Kategori:Fødsler i 1965